次韵誠齋送僕往見石湖長句
作者：姜夔
朝代：宋

paragraphs: 客來讀賦作雌蜺，平生未聞衡說詩。
省中詩人官事了，狎鷗入夢心無機。
韵高落落懸清月，鏗鏘妙語春冰裂。
一自長安識子雲，三歎郢中無白雪。
范公蕭爽思出塵，有客如此渠不貧。
堂堂五字作城守，平章勁敵君在口。
二公句法妙萬夫，西罩來橐中藏魯璵。
只今擊節烏棲曲，不愧當年賀鑑湖。